|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada . janvārī** |  **Nr. GND/2025/** |
|  |  **(protokols Nr. ; .p.)** |

**Par projekta “****Dizaina vasaras skola jeb pieci soļi dizaina domāšanā” atbalstīšanu, līdzfinansējuma un priekšfinansējuma nodrošināšanu**

Izskatīts **Gulbenes Mākslas skolas** reģistrācijas Nr. 40900019240, juridiskā adrese: Vidus iela 7, Gulbene, Gulbenes nov., LV-4401, 2025. gada 21. janvāra iesniegums nr. MASK1.18/25/4 (Gulbenes novada pašvaldībā reģistrēts 2025.gada 21.janvārī, nr. GND/17.3/25/209-G) ar lūgumu atbalstīt projekta “Dizaina vasaras skola jeb pieci soļi dizaina domāšanā” pieteikuma iesniegšanu un līdzfinansējuma nodrošināšanu.

Līdz 2025.gada 6.februārim plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 4.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātes “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana”, rīcībā SLP4 Atbalsts jauniešu iniciatīvām Gulbenes novada lauku teritorijā.

Projekta mērķis ir sniegt iespēju Gulbenes novada bērniem un jauniešiem attīstīt radošās domāšanas prasmes kā būtisku nosacījumu jaunu ideju radīšanai, problēmu risināšanai, inovatīvu risinājumu radīšanai dažādās formās – mākslā, dizainā, uzņēmējdarbībā un ikdienas dzīvē. Projekta ietvaros plānots bagātināt bērnu un jauniešu izpratni par dizaina domāšanas procesiem, praktiskās nodarbībās apgūstot dizaina domāšanas piecu soļu metodi – izpēti, problēmu definēšanu, ideju izstrādi, prototipēšanu un testēšanu. Novada bērniem un jauniešiem tiks nodrošināta iespēja praktiski iepazīt uzņēmējdarbības vidi dažādos vietējos uzņēmumos, tikties un diskutēt ar veiksmīgiem uzņēmējiem par ceļu no idejas līdz gatavam produktam. Realizējot šo projektu tiktu sekmēta bērnu un jauniešu jēgpilna brīvā laika pavadīšana, rosināta apzināta nākotnes un karjeras plānošana, pilnveidotas radošās domāšanas prasmes. Projektu apstiprināšanas gadījumā plānots projektu īstenot 2026. gada vasarā Rankā.

Projekta plānotās attiecināmās izmaksas ir **6000,00 EUR** (seši tūkstoši *euro*), no tām 70% jeb 4200,00 EUR (četri tūkstoši divi simti *euro*) ir Eiropas Lauksaimniecības Fonda lauku attīstībai (ELFLA) finansējums, bet 30% jeb 1800,00 EUR (viens tūkstotis astoņi simti *euro*) pašvaldības līdzfinansējums.

Metodikas “Fiksētas summas maksājums “Jauniešu iniciatīva” un to piemērošana Kopējās lauksaimniecības politikas stratēģiskā plānā 2023.-2027.gadam” 17.1. apakšpunkts nosaka, ka “pēc Lauku atbalsta dienesta lēmuma spēkā stāšanas par projekta iesnieguma apstiprināšanu, atbalsta saņēmējs saņem 80 procentu apmērā no kopējā projektam piešķirtā publiskā finansējuma summas”, savukārt 17.2. apakšpunkts nosaka, ka gala maksājumu 20 procentu apmērā no kopējā projektam piešķirtā publiskā finansējuma summas atbalsta saņēmējs saņem pēc pilnīgas jauniešu iniciatīvas projekta īstenošanas, noslēguma pārskata iesniegšanas LAD elektroniskās pieteikšanās sistēmā un kad LAD ir veicis reālo darbību pamatojošo dokumentu pārbaudi, tādēļ projekta realizācijai nepieciešams Gulbenes novada pašvaldības priekšfinansējums 20% no kopējās projektam piešķirtā publiskā finansējuma summas jeb 840,00 EUR (astoņi simti četrdesmit *euro*).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 8. punktu, kas nosaka, ka pašvaldībām autonomās funkcijas ir veikt darbu ar jaunatni, un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta **“Dizaina vasaras skola jeb pieci soļi dizaina domāšanā”** iesniegšanu biedrības “SATEKA” izsludinātajā atklāto projektu iesniegumu pieņemšanas 4.kārtā.
2. Gulbenes novada pašvaldībai projekta apstiprināšanas gadījumā NODROŠINĀT projekta īstenošanai līdzfinansējumu 30% apmērā no attiecināmajām izmaksām, tas ir 1800,00 EUR (viens tūkstotis astoņi simti *euro*) no Gulbenes novada pašvaldības 2026.gada budžeta līdzekļiem.
3. Gulbenes novada pašvaldībai projekta apstiprināšanas gadījumā nodrošināt projekta īstenošanai priekšfinansējumu 20% apmērā no kopējās projektam piešķirtā publiskā finansējuma summas, tas ir 840,00 EUR (astoņi simti četrdesmit euro).

Gulbenes novada pašvaldības domes priekšsēdētājs A.Caunītis